ฟิทช์ห่วงการเมืองฉุดไทยตกต่ำ
ฟิทช์ เรตติ้ง ห่วงปัญหาการเมือง และเศรษฐกิจโตไม่ต่อเนื่อง กระทบความเชื่อมั่น ฉุดเรตติ้งประเทศตก
1 ก.ย. 2553

ฟิทช์ เรตติ้ง ห่วงปัญหาการเมือง และเศรษฐกิจโตไม่ต่อเนื่อง กระทบความเชื่อมั่น ฉุดเรตติ้งประเทศตก
นายแอนดรูว์ คูฮูน ผู้จัดการด้านการจัดอันดับความเชื่อถือ ประจำภูมิภาคเอเชียแปซิฟิค กล่าวในงานสัมมนา ประจำปี ของฟิทช์ เรตติ้งว่า ปัญหาความไม่แน่นอนทางการเมืองยังคงเป็นปัจจัยเสี่ยงต่อเศรษฐกิจไทย หากยังยืดเยื้อบานปลาย อาจฉุดความเชื่อมั่นของภาคธุรกิจและภาคประชาชนให้แย่ลงไปอีก 
นอกจากนี้ ปัจจัยที่อาจกระทบต่ออันดับความเชื่อถือประเทศ คือการเติบโตเศรษฐกิจ เพราะแม้เศรษฐกิจไทยจะเติบโตได้ดีครึ่งแรก แต่ต้องติดตามว่าจะเติบโตได้ต่อเนื่องหรือไม่ ประกอบกับต้องติดตามอัตราการก่อหนี้สาธารณะของภาครัฐ และความเชื่อมั่นจะกระทบกับการใช้จ่ายและลงทุนภายในประเทศมากน้อยเพียงใด
"ในทางตรงข้าม หากการเมืองคลี่คลายได้ เศรษฐกิจโตได้ต่อเนื่อง จะเป็นปัจจัยหนุนต่อความเชื่อถือที่ดีขึ้น ฟิทช์อาจทบทวนมุมมองต่อประเทศไทยให้ดีขึ้น คือมีเสถียรภาพ จากปัจจุบันอยู่ที่ A-/Negative เป็นผลจากความไม่สงบเมื่อเดือนเม.ย.ที่ผ่านมา" นายแอนดรูว์ กล่าว